Sattusime siia veidi juhuslikult. Tegelikult oli plaan minna kuhugi sööma. Minul oli kõht suhteliselt üsna tühi ja Maarel peaaegu  üldse mitte tühi - st. plaan teha kusagil kerge õhtusöök. Meie teele jäi selline koht, nagu kohvik-restoran Quam Quam. Olime sinna juba sisse astumas, kui selgus, et kui uksest sisse astudes jääb paremat kätt Quam Quam, siis vasakut kätt jääb veinipood In Vino Veritas ... mis peale kaheksat ei ole enam pood, vaid pigem vinoteek.